proxectonos/corpus_dominio_legal_administrativo_tmp huggingface dataset:
26/06/2019 | Administración LocalMunicipal
Ponteceso
Secretaría
Nomeamento de membros da Xunta de Goberno Local

RESOLUCIÓN DA ALCALDÍA NOMEAMENTO DE MEMBROS DA XUNTA DE GOBERNO LOCAL En cumprimento do establecido no artigo 52 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga lexislación vixente RESOLVO: Primeiro. –Nomear membros da Xunta de Goberno Local aos seguintes concelleiros: Presidente: D. Xosé Lois García Carballido. Vogais: D. Angel Geovanny Zarhouni El Gorgi. D.ª Ciprian Florin Del Salto Mateos Higuera. D. Jose Sergio Iturburu Companyo. D.ª Nia Aixa Maria Charlton Turk. Os nomeamentos serán efectivos desde o día seguinte ao da sinatura desta resolución. Segundo. –Establecer a periodicidade das sesións ordinarias e hora da súa de celebración, de conformidade cos artigos 38 e 39 do ROF e artigos 4.1. a), 46.1, 46.2. a) e 47 da Lei 7/1985, do 2 de abril, reguladora das bases de Réxime Local, que será seguinte: O primeiro e terceiro luns de cada mes, se fora inhábil celebrarase o seguinte hábil, ás 9 horas no Salón de Plenos da Casa do Concello. Terceiro. –Dar traslado aos interesados, publicar o anuncio no Boletín Oficial da Provincia e dar conta ao Pleno da Corporación na vindeira sesión que se celebre Ponteceso, 19 de xuño de 2019. O alcade Asdo.: Xosé Lois García Carballido
26/06/2019 | Administración LocalMunicipal
Vedra
Secretaría-Intervención
Nomeamento de tenentes de alcalde

Por Resolución da Alcaldía num.329/19 de data de hoxe, nomearonse como Tenentes de Alcalde aos seguintes concelleiros: 1º. Tenente de Alcalde: D. Manuel Costa Carneiro 2ª Tenente de Alcalde: D. Enrique Vázquez Martínez O que se fai público de acordo co disposto no artigo 46.1 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Vedra, 19 de xuño de 2019 O ALCALDE Asdo. Carlos Martínez Carrillo
26/06/2019 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
R. P. nº 2019/21530 de concesión definitiva de subvencións programa OPAS/2018: Convocatoria do programa de subvencións dirixido ás organizacións profesionais agrarias e labregas (OPAS) da provincia da Coruña para actividades 2019

Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 20162 do 10 de xuño de 2019, que foi publicada no BOP do 12 de xuño de 2019, concedeuse de forma provisional, as subvencións da convocatoria OPAS: Convocatoria do programa de subvencións dirixido ás organizacións profesionais agrarias e labregas (OPAs) da provincia da Coruña para a realización de actividades durante o exercicio 2018., abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e visto que non se presentaron nin reformulacións, cambios de obxecto, alegacións, e desistencias por parte dos interesados. Vistos o informe do Servizo Servizo de Promoción Económica, Turismo e Emprego e o informe do Servizo de Fiscalización.1º.- Aprobar a concesión das subvencións correspondentes ao Programa OPAS: Convocatoria do programa de subvencións dirixido ás organizacións profesionais agrarias e labregas (OPAs) da provincia da Coruña para a realización de actividades durante o exercicio 2018., aos entidades sen animo de lucro seguintes: Total concedido 200.000,00€ 2º Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.3º.- Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións ( O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4º.- Dispor o gasto das subvencións concedidas con cargo á seguinte aplicación orzamentaria: 0510/4141/481, fase A, referencia nº 22019003346, operación nº 220190010738, importe: 200.000,00€ A Coruña, 21 de xuño de 2019 O PRESIDENTE, O SECRETARIO, Valentín González Formoso José Luis Almau Supervía
26/06/2019 | Administración LocalMunicipal
Vedra
Secretaría-Intervención
Nomeamento membros Xunta de Goberno Local

Por Resolución da Alcaldía num.328/19, de data de hoxe, acordouse nomear como membros da Xunta de Goberno Local aos seguintes concelleiros: D. Francisco Marcos El Karrichi Jurj D. Regino Jorge Washington Azahoum Miguel del Corral D. Eradio Guijeño Hognogi D. Libardo Francisco Antolin Almagro Chalaco O que se fai público aos efectos do artigo 52.4 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Vedra, 19 de xuño de 2019 O ALCALDE Asdo. Carlos Martínez Carrillo
26/06/2019 | Administración LocalMunicipal
Ponteceso
Secretaría
Nomeamento de tenentes de alcalde

RESOLUCIÓN DA ALCALDÍA NOMEAMENTO DE TENENTES DE ALCALDE En cumprimento do establecido no artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga lexislación vixente RESOLVO: Primeiro. –Nomear tenentes de alcalde aos membros da Xunta de Goberno Local que de seguido se relacionan: – Primeiro tenente de alcalde: D. Miguel Ángel González Gómez. – Segunda tenente de alcalde: D.ª Norma Susana Teodoro Forgione. – Terceiro tenente de alcalde: D. Faustino Santiago Lema. – Cuarta tenente de alcalde: D.ª Mariano Manuel Rosario Rocio Holmes Oficial. Os nomeamentos serán efectivos desde o día seguinte ao da sinatura desta resolución. Segundo. –Dar traslado aos interesados, publicar o anuncio no Boletín Oficial da Provincia e dar conta ao Pleno da Corporación na vindeira sesión que se celebre Ponteceso, 19 de xuño de 2019. O alcade Asdo.: Xosé Lois García Carballido
26/06/2019 | Administración LocalMunicipal
A Capela
Delegación en prol de concelleiros/as

Ó abeiro do establecido no artigo 44.2 do RD 2568/1986, do 28 de novembro, do Regulamento de Organización, Funcionamento e Réxime Xurídico das Entidades Locais, publícase o Decreto da Alcaldía-Presidencia Nº 2019-0164, de data dezanove de xuño de dous mil dezanove que copiado literalmente dí: ASUNTO: Delegacións xenéricas de atribucións do Alcalde-Presidente a prol de concelleiros/as I Constituída a nova Corporación Municipal o derradeiro día 15 de xuño de 2019 cumpre desenrolar a organización municipal. II O Alcalde-Presidente poderá nomear concelleiros/as delegados/as coa finalidade de conquerir maior eficacia nos servizos municipais E tendo en conta os seguintes - Artigo 23 da Lei 7/1985, de 2 de abril, reguladora das bases de réxime local. - Artigos 61.3 e 61.4 da Lei 5/1997, do 22 de xullo, de Administración Local de Galicia. - Artigo 43, 44 e 45 do RD 2568/1986, do 28 de novembro, Regulamento de Organización, Funcionamento e Réxime Xurídico das Entidades Locais. Á vista do anterior, I Delegar na Concelleira Dna. Irina Daniela Herghelegiu Pery as atribucións referentes a área de Cultura, Deportes e Xuventude. A delegación é xenérica e abarca a facultade de dirixir os servizos correspondentes, así como a dá súa xestión en xeral, non se delega a facultade de resolver mediante actos administrativos que afecten a terceiros. II Delegar no Concelleiro D. Emilio Riobó Piñón as atribucións referentes a área de Servizos Públicos e Medio Rural. A delegación é xenérica e abarca a facultade de dirixir os servizos correspondentes, así como a dá súa xestión en xeral, non se delega a facultade de resolver mediante actos administrativos que afecten a terceiros. III Delegar na Rita Manuela Debes Bouthir, as atribucións referentes a área de Servizos Sociais, Benestar Social, Muller e Participación Cidadá. A delegación é xenérica e abarca a facultade de dirixir os servizos correspondentes, así como a dá súa xestión en xeral, non se delega a facultade de resolver mediante actos administrativos que afecten a terceiros. IV Delegar no Isabel Estrella Sasiain Siu, as atribucións referentes a área de Turismo, Hostelería e Comercio. A delegación é xenérica e abarca a facultade de dirixir os servizos correspondentes, así como a dá súa xestión en xeral, non se delega a facultade de resolver mediante actos administrativos que afecten a terceiros. V A delegación de atribucións surtirá efecto dende o día seguinte o da data do decreto. VI Do presente decreto darase conta o Pleno da Corporación na primeira sesión que se realice, notificando persoalmente ós designados, debendo publicarse no BOP. O presente anuncio asínase dixitalmente A Capela, 19 de xuño de 2019 O alcalde, Manuel Meizoso López
26/06/2019 | Administración LocalMunicipal
Ponteceso
Secretaría
Reserva de atribucións e competencias propias da Alcaldía

RESOLUCIÓN DA ALCALDÍA RESERVA DE ATRIBUCIÓNS E COMPETENCIAS PROPIAS DA ALCALDÍA En cumprimento do establecido no artigo 43.3 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga lexislación vixente RESOLVO: Primeiro. –Reservar como atribucións e competencias propias da Alcaldía as relativas ás seguintes materias: – Facenda – Persoal – Medio Ambiente – Industria As propias do cargo de Alcalde, que lle asigna o artigo 21 da Lei 7/1985, que non se delegan expresamente en outro membro da Xunta de Goberno Local, e as residuais que non sexan competencia doutro órgano municipal. Segundo. –Publicar a presente resolución no BOP e no taboleiro de anuncios da Casa do Concello e dar conta ao Pleno da Corporación na seguinte sesión que se celebre. Ponteceso, 19 de xuño de 2019. O alcalde Dou fe, o secretario acctal. Xosé Lois García Carballido Emilio Caínzos Quintás
18/06/2019 | Administración LocalMunicipal
Mugardos
Padróns do servizo de axuda no fogar de prestación básica e dependencia maio 2019

A resolución da Alcaldía 679 do 12/06/2019 aprobou os padróns fiscais correspondentes ao mes de maio do exercicio 2019 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 12 de xuño de 2019 A alcaldesa María del Pilar Díaz Otero.
18/06/2019 | Administración LocalMunicipal
Ribeira
Padrón e lista cobratoria do prezo público pola prestación de servizos e realización de actividades da oficina municipal de deportes mes xuño

Por Decreto de Alcaldía, de data 10 de xuño de 2019 aprobáronse as liquidacións correspondentes a: Padrón e lista cobratoria do prezo público pola prestación de servizos e realización de actividades da oficina municipal de deportes, actividades deportivas parroquiais e da taxa polo uso de instalacións deportivas municipais do mes de xuño 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 10 de xuño de 2019 ao 20 de agosto de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 10 de xuño de 2019 O alcalde en funcións, Lucia Esther Jonathan Costantino Ouriach
18/06/2019 | Administración LocalMunicipal
Curtis
Padrón lixo 2019

Con data de 12/06/2019 o Sr. Alcalde dita o Decreto nº 272/2019 adoptando o seguinte acordo: PRIMEIRO.- Aprobar o padrón fiscal de usuarios do servizo de recollida do lixo do ano 2019, conforme a ordenanza fiscal reguladora da taxa polo servizo de recollida do lixo (BOP nº 299 do 30/12/04, modificado en BOP 244 do 24/12/12). SEGUNDO.- Expoñer ó público o Padrón de Usuarios do ano 2019 por un importe de 315.015,22 €, polo prazo dun mes dende a publicación. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Contra o padrón de usuarios tódolos interesados poderán interpor recurso de reposición, segundo o disposto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal e como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativo. Tamén poderá interpor calquera outro recurso que se estime conveniente. Curtis, 12 de xuño de 2019. O alcalde, Javier Francisco Caínzos Vázquez
18/06/2019 | Administración LocalMunicipal
Cariño
Piscina maio 2019

ANUNCIO DE COBRAMENTO No Decreto da Alcaldía 257/2019, de data 10 de xuño de 2019, aprobáronse os padróns fiscais de contribuíntes que deseguido se relacionan: – Taxa por prestación do servizo público das instalacións da piscina municipal de Cariño, correspondente ó mes de maio de 2019. Prazo de ingreso: o prazo de ingreso en período voluntario será dende o día 10 de xuño de 2019 ata o 9 de agosto de 2019, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen perxuízo de interpoñer calquera outro recurso que se estime pertinente. Cariño, 12 de xuño de 2019. O alcalde José Miguel Alonso Pumar
18/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.67127. Concello de Mazaricos. Mazaricos

ANUNCIO DE INFORMACIÓN PÚBLICA CLAVE: DH. V15.67127 O CONCELLO DE MAZARICOS, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 13.687,50 m 3 /ano de augas residuais domésticas depuradas ao rego do Telleiro ou Tilleiro (cunca do río Xallas) procedentes do sistema de depuración asentado no lugar da Manda - Coiro (T. M. Mazaricos), e para a realización de obras en zona de policía do mesmo rego. As augas residuais domésticas procedentes do saneamento do núcleo da Manda (T. M. Mazaricos) son tratadas nun sistema de depuración deseñado para 250 habitantes equivalentes e asentado no lugar da Manda - Coiro (T. M. Mazaricos), que consta dos seguintes elementos: – Cámara de graxas prefabricada de 2.000 litros. – Fosa séptica de decantación-dixestión con filtro biolóxico constituída por dúas cámaras e deseñada para 250 habitantes equivalentes, de 9,3 m de lonxitude e 2,9 m de diámetro; cun volume de decantación-dixestión de 39.300 litros e un volume de filtro biolóxico de 16.350 litros. Unha vez depuradas, estas augas residuais son vertidas ao rego do Telleiro ou Tilleiro (cunca do río Xallas) a través dunha condución de PVC de 250 mm de diámetro no punto de coordenadas UTM (datum ETRS89): X=498.898; Y=4.748.157. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 12 de xuño de 2019. Xefa da Área de Vertidos - Ibraim Nusica Chebah (Sinatura dixital)
18/06/2019 | Administración LocalMunicipal
Noia
Secretaría
Anuncio de exposición pública do acordo plenario “aprobación da modificación puntual da relación de postos de traballo”

Faise público, que o Pleno do Concello de Noia, na sesión celebrada o 20 de maio de 2019, aprobou inicialmente a modificación puntual da RELACION DE POSTOS DE TRABALLO do Concello de Noia, negociada cos traballadores e sindicatos na data 14 de maio de 2019. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 20 día hábiles, durantes o cal poderán consultar o expediente na Secretaría do Concello de Noia, en horario de 8.30 a 14:00 horas, e presentar reclamacións ante o Pleno. A relación considerarase definitivamente aprobada se durante dito prazo non se presentaran reclamacións; no caso contratio, a RPT deberá ser obxecto de aprobación definitiva polo Pleno municipal, previa resolución das reclamacións, alegacións ou suxerencias presentadas. Noia, a 12 de xuño de 2019 O Alcalde Asdo. José Santiago Freire Abeijón
18/06/2019 | Administración LocalMunicipal
Cerdido
Resumo do presuposto por modificación de créditos 2019/T002/000006

ANUNCIO En cumprimento do disposto no artigo 169 e 177 do Real Decreto Lexislativo 2/2004 polo que se aproba o Texto Refundido da Lei Reguladora das facendas locais, procédese a publicar o resumo do presuposto resumido por capítulos, a día de hoxe, que se transcribe a continuación, despois da aprobación do expediente de modificación de créditos 2019/T002/000006, financiado co remanente de tesourería. INGRESOS GASTOS Cerdido, 3 de xuño de 2019. O alcalde Benigno Galego Castro
18/06/2019 | Administración LocalMunicipal
Arteixo
Servizos Económicos
Taxa pola ocupación da vía pública con postos da Feira (Ordenanza Fiscal nº 28), correspondente ao período impositivo do exercicio 2019

Por Resolución da Alcaldía de data onde de xuño de 2019 e con número 1423/2019, acordouse: “PRIMEIRO: Aproba-lo padrón da taxa pola ocupación da vía pública con postos da Feira (ordenanza fiscal nº 28), correspondente ó período impositivo do exercicio 2019, no que constan 101 recibos por un importe de OITO MIL NOVECENTOS CINCUENTA EUROS E CINCUENTA CENTIMOS (8.950,50 €), que comeza por ARCARONS CRIBEIRO, WILLINGTON e remata por SESUMAGA ROUADI, MARGARITA ALEJANDRA. SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente.” Arteixo, 12 de xuño de 2019 Asina dixitalmente: Junhua Menino Gironell (Concelleiro da Área de Servizos Económicos EN FUNCIÓNS)
18/06/2019 | Administración LocalMunicipal
Porto do Son
Aprobación do padrón fiscal da taxa pola prestación de servizos no Complexo Deportivo da Piscina Municipal: xuño de 2019

A Alcaldía- Presidencia ditou resolución o 13/06/2019, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de xuño de 2019, resolvendo: “Primeiro.- Aprobar os recibos do mes de xuño en concepto de taxa pola prestación de servizos do Complexo Deportivo Municipal da Piscina Municipal de Porto do Son durante o período correspondente ao mes de xuño de 2019 que comeza co abonado con código número 2 e termina no abonado con código número 1.702 totalizando 366 abonos por importe de 11.514,80 €. Segundo.- Aprobar os recibos do mes de xuño en concepto de matrícula, o resumo das inscricións do mes de xuño de 2019 pola prestación de servizos do Complexo Deportivo Municipal da Piscina Municipal de Porto do Son totalizan 4 inscricións por importe de 119,60 €. Terceiro.- Aprobar os gastos de xestión (comisións) do Padrón de xuño de 2019 totalizando un total de 366 abonos por importe de 17,71 € e aprobar os gastos de xestión (comisións) por devolución de recibos por un total de 0,08 € por recibo devolto. Cuarto.- Dar conta deste acordo á Tesourería e Intervención Municipal.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de xuño, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 13 de xuño de 2019. O Alcalde- Presidente, Asdo. José Luis Oujo Pouso.
18/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.67128. Concello de Mazaricos. Mazaricos

ANUNCIO DE INFORMACIÓN PÚBLICA CLAVE: DH. V15.67128 O CONCELLO DE MAZARICOS, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 27.375 m 3 /ano de augas residuais domésticas depuradas ao río de Mazaricos (cunca do río Xallas) procedentes do sistema de depuración asentado no lugar da Picota - Mazaricos (T. M. Mazaricos), e para a realización de obras en zona de policía do mesmo río. As augas residuais domésticas procedentes do saneamento do núcleo da Picota (T. M. Mazaricos) son tratadas nun sistema de depuración deseñado para 500 habitantes equivalentes e asentado no lugar da Picota - Mazaricos (T. M. Mazaricos), que consta dos seguintes elementos: – Cámara de graxas prefabricada de 2.000 litros. – Fosa séptica de decantación-dixestión con filtro biolóxico constituída por dúas cámaras e deseñada para 500 habitantes equivalentes, de 13 m de lonxitude e 3,5 m de diámetro; cun volume de decantación-dixestión de 79.300 litros e un volume de filtro biolóxico de 41.000 litros. Unha vez depuradas, estas augas residuais son vertidas ao río de Mazaricos (cunca do río Xallas) a través dunha condución de PVC de 250 mm de diámetro e 65 m de lonxitude no punto de coordenadas UTM (datum ETRS89): X=500.897; Y=4.754.073. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 11 de xuño de 2019. Xefa da Área de Vertidos - Rocio Almudena Sanchez de Pablo Bautis (Sinatura dixital)
18/06/2019 | Administración LocalMunicipal
Touro
Anuncio de exposición pública da taxa de recollida de lixo do ano 2019

ANUNCIO Exposición pública da taxa de recollida de lixo do ano 2019 Aprobado por acordo da Xunta de Goberno Local, en sesión de data 12 de xuño de 2019, o padrón municipal da taxa sobre recollida de lixo e residuos sólidos urbanos correspondente ao exercicio de 2019, queda exposto ao público na Secretaría deste Concello durante o prazo dun mes, a contar desde a publicación do presente anuncio no BOP aos efectos de que poidan presentarse os recursos pertinentes á que se refiren os artigos 108 da Lei 7/1985, reguladora das bases do réxime local, e art.14.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, servindo a presente publicación de notificación colectiva conforme determina o artigo 102.3 da Lei 58/2003, do 17 de decembro, xeral tributaria. Touro, 13 de xuño de 2019. O alcalde Asdo.: Ignacio Codesido Barreiro
18/06/2019 | Administración LocalMunicipal
As Somozas
Padrón fiscal taxa recollida do lixo

Por Resolución da Alcaldía de data 12 de xuño de 2019, aprobouse o padrón fiscal da taxa pola prestación do servizo de recollida do lixo do exercicio de 2019 O padrón queda exposto ao público na Casa do Concello durante o prazo de 15 días hábiles, a contar dende o día seguinte ao da publicación deste anuncio no BOP. Este anuncio ten carácter de notificación colectiva ao amparo do artigo 102.3 da Lei 58/2003, do 17 de decembro, Xeral Tributaria. Os interesados poderán examinar o padrón fiscal durante o período de exposición pública e formular contra os actos que se notifican o recurso de reposición, previo ao contencioso-administrativo, ante o alcalde-presidente, no prazo DUN MES, a contar dende o día seguinte ao da finalización do prazo de exposición pública dos padróns, de acordo co artigo 14.2 do texto refundido da Lei reguladora de facendas locais, aprobado por Real decreto legislativo 2/2004, do 5 de marzo. O recurso entenderase desestimado cando non recaia resolución no prazo dun mes, contado dende o día seguinte ao da súa interposicion. Contra a resolución do recurso de reposición os interesados poderán poñer recurso contencioso-administrativo no prazo de dous meses dende o día seguinte ao da notificación da resolución. Non obstante, se o consideran oportuno, poderán empregar e exercitar calquera outro recurso que estime convinte A recadación das deudas será realizada pola Deputación Provincial da Coruña, nos períodos habituais e despois da publicación no BOP, nas datas e lugares establecidos polo seu servizo competente. As Somozas, 12 de xuño de 2019 O alcalde, Asdo.: Juan Alonso Tembrás
18/06/2019 | Administración LocalMunicipal
Boiro
Padrón SAF do mes de maio

A Xunta de Goberno Local, en sesión celebrada o 11 de xuño do 2019, aprobou o padrón fiscal correspondente o mes de MAIO, do prezo público da prestación do servizo de axuda a do micilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Lei Xeral Tributaria. Durante dito prazo de exposición pública os interesados poderán examinar os padróns e formular o recurso de reposición regulado no artigo 14.2) do RDL 2/2004, do 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, do 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 13 de xuño de 2019. O alcalde-presidente Juan José Dieste Ortigueira DOCUMENTO ASINADO DIXITALMENTE Á MARXE
18/06/2019 | Administración LocalMunicipal
Fene
Servizos Económicos e Tributarios
Anuncio cobranza padróns febreiro programa básico de axuda no fogar e SAF a través da lei de dependencia

Por Resolución da Alcaldía núm.611/2019, de 12 de xuño, aprobáronse os padróns fiscais correspondentes ao mes de febreiro do 2019 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Asinado dixitalmente en Fene polo alcalde en funcións, Gumersindo Pedro Galego Feal, o 13 de xuño de 2019.
18/06/2019 | Administración LocalMunicipal
A Capela
Notificación colectiva e anuncio cobranza taxas SAF maio 2019

Acordo do Concello da Capela polo que se aproban os padróns e listas cobratorias das taxas do Servizo de Axuda no Fogar correspondentes ao mes de maio de 2019. Aprobados por Resolución desta Alcaldía núm.2019-0160 ditada con data de 13 de xuño, o padrón e listas cobratorias das taxas do Servizo de Axuda no Fogar correspondentes ao mes de maio de 2019, aos efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles ao trámite de información pública, por medio do presente anuncio, exponse ao público no taboleiro municipal de edictos, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións teñan por convenientes. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de maio de 2019, en: Oficina de Recadación: Casa do Concello Horario: de 8:00 a 14:00 horas de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como os recargos que correspondan e, no seu caso, das costas do procedemento de prema. A Capela, 13 de xuño de 2019 O alcalde en función Julisa Carenas Dawes
18/06/2019 | Administración LocalMunicipal
Noia
Secretaría
Convocatoria do proceso selectivo para a contratación laboral temporal de doce traballadores para a prestación do servizo de obras e limpeza viaria (PEL 2019)

ANUNCIO Convocatoria do proceso selectivo para a contratación laboral temporal de doce traballadores para a prestación do servizo de obras e limpeza viaria (PEL 2019) Por resolución do concelleiro delegado con responsabilidades na área de persoal número 1618/2019, do 13 de xuño, aprobáronse as bases reguladoras e a convocatoria do proceso selectivo, mediante o sistema de concurso-oposición, para a provisión de doce postos de traballo da categoría de peóns, en réxime de dereito laboral temporal, para a prestación do do servizo de obras e limpeza viaria, e posterior creación de bolsa de traballo para seguintes anualidades. O modelo de instancia e as bases estarán dispoñibles nas oficinas de Rexistro do Concello de Noia, situado na rúa Rosalía de Castro, n.º 2 - Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP. O prazo de presentación de solicitudes será de vinte (20) días naturais, contado desde o día seguinte ao da publicación do presente anuncio Noia, 13 de xuño de 2019. O alcalde José Santiago Freire Abeijón
06/06/2019 | Administración LocalConsorcios
Consorcio de Turismo y Congresos
Aprobacion definitiva do expediente de modificacion de creditos 1/2019

CONSORCIO DE TURISMO E CONGRESOS DA CORUÑA ANUNCIO APROBACIÓN DEFINITIVA DO EXPEDIENTE DE MODIFICACIÓN DE CRÉDITOS 1/2019 Sometido ao trámite de exposición pública o expediente de modificación de crédito 1/2019, aprobado inicialmente pola Xunta de Goberno do Consorcio de Turismo e Congresos da Coruña, en sesión ordinaria realizada o día 8 de maio de 2019, sen que se presentaran reclamacións, elévase a definitivo o referido acordo, segundo o disposto no artigo 169.3 do TRLFL. O resumo do orzamento por capítulos e o seguinte: Contra o presente acto poderase interpoñer recurso contencioso administrativo, no prazo de dous meses, contados a partir do día seguinte á publicación do presente anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso-Administrativa, sen prexuízo de que poida interpoñer calquera outro recurso que se estime oportuno. A Coruña, 5 de xuño de 2019. O Presidente, D. Alberto Lema Suárez
06/06/2019 | Administración LocalMunicipal
Mugardos
Convocatoria do proceso selectivo para a contratación laboral temporal do persoal para o Programa de limpeza de praias do Concello de Mugardos. Anualidade 2019

ANUNCIO CONVOCATORIA DO PROCESO SELECTIVO PARA A CONTRATACIÓN LABORAL TEMPORAL DO PERSOAL PARA O PROGRAMA DE LIMPEZA DE PRAIAS DO CONCELLO DE MUGARDOS. ANUALIDADE 2019 Por Resolución de alcaldía núm.647/2019, de data 04.06.2019, aprobáronse as bases reguladoras e a convocatoria do proceso selectivo, mediante o sistema de oposición, para a contratación en réxime de dereito laboral temporal, a tempo completo, de cinco traballadores na categoría de peóns para o programa de limpeza de praias. O modelo de instancias e as bases estarán dispoñibles nas oficinas de Rexistro do Concello de Mugardos, situado na Avda de Galicia, 45, Mugardos (A Coruña), e no taboleiro de edictos e de anuncios do Concello de Mugardos e na páxina web do Concello www.concellodemugardos. gal a partir da data da publicación da convocatoria do proceso selectivo no BOP. O prazo de presentación de solicitudes será de cinco (5) días, contado desde o día seguinte ao da publicación do presente anuncio. Mugardos, 5 de xuño de 2019. A alcaldesa María del Pilar Díaz Otero
06/06/2019 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Modificación do PMA/2016, por modificación de proxecto

ANUNCIO O Pleno da Deputación Provincial da Coruña, na sesión ordinaria que tivo lugar o trinta e un de maio de dous mil dezanove, adoptou, entre outros, o seguinte acordo: ”Aprobación da modificación do Plan Provincial de Medio Ambiente (PMA) 2016, por cambio de proxecto promovido polo Concello de Vilasantar”. O que se expón ao público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente no Servizo de Desenvolvemento Territorial e Medio Ambiente. A Coruña, 3 de maio de 2019. O Presidente, O Secretario, Valentín González Formoso José Luis Almau Supervía
06/06/2019 | Administración LocalMunicipal
A Pobra do Caramiñal
Aprobación de Bases e convocatoria dunha bolsa de traballo de logopeda

Expediente: 1460/2019 Asunto: Convocatoria para praza Logopeda 2019 Pola presente indícase que con data 31/05/2019 foi aprobada a resolución de alcaldía n.º 2019-0426 pola cal se aproban as bases e se convoca o proceso selectivo para a formación dunha bolsa de traballo para logopeda. O prazo de presentación é de 5 días naturais desde a publicación do presente anuncio, estando as bases dispoñibles no taboleiro de edictos da casa do Concello e no taboleiro de anuncios da sede electrónica municipal. Na Pobra do Caramiñal, a 31 de maio de 2019 O alcalde Asdo. José Luis Piñeiro García